Το **Flor de Caña** (ισπανικά για το «λουλούδι ζαχαροκάλαμου») είναι μάρκα ρουμιού υψηλής ποιότητας από τη Νικαράγουα, η οποία παράγεται και εμφιαλώνεται από την Compañía Licorera de Nicaragua που εδρεύει στη Μανάγκουα και ιδρύθηκε το 1890.

Ιστορία
-------

Το Flor de Caña παράγεται από την Compañía Licorera de Nicaragua, S.A (CLNSA) και χρονολογείται από το 1890. Η εταιρεία επιδίωξε αρχικά να αναπτύξει μία μεγάλη φυτεία ζαχαροκάλαμου και άνοιξε το πρώτο αποστακτήριο στην Τσιτσιγάλπα, 120 χιλιόμετρα από την Μανάγκουα, στους πρόποδες του ηφαιστείου Σαν Κριστόμπαλ.

Η ίδια η Compañía Licorera de Nicaragua ιδρύθηκε το 1937. Ιδρύθηκε από τον προπάππου του σημερινού προέδρου της, ο οποίος μετανάστευσε από την Ιταλία στη Νικαράγουα το 1875. Ύστερα από την ίδρυση του αποστακτηρίου, το Flor de Caña εισήχθη επισήμως στην αγορά της Νικαράγουας το 1937, με τις πρώτες δύο γεύσεις να είναι το Flor de Caña Etiqueta Amarilla και το Flor de Caña Etiqueta Roja.

Το 1959 άρχισε να εξάγεται στη Βενεζουέλα, στην Κόστα Ρίκα και σε άλλες χώρες της Κεντρικής Αμερικής. Από το 1963 μέχρι το 1965, στο αποστακτήριο της Τσιτσιγάλπα πραγματοποιήθηκαν εργασίες εκσυγχρονισμού. Ύστερα από οκτώ χρόνια άνοιξε και δεύτερο αποστακτήριο στην Ονδούρα. Κατά τη δεκαετία του 1980 αποθηκεύτηκαν μεγάλες ποσότητες του Flor de Caña λόγω της Νικαραγουανής Επανάστασης. Μέχρι τη δεκαετία του 1990 διέθετε το μεγαλύτερο απόθεμα ρουμιού που έχει υποστεί ωρίμανση στον κόσμο.

Το αποστακτήριο της Τσιτσιγάλπα εκσυγχρονίστηκε εκ νέου το 1996. Η μάρκα είναι χορηγός του τουρνουά γκολφ Flor de Caña Open, το οποίο διεξάγεται στο πλαίσιο του PGA Tour Latinoamérica, ενώ χορηγεί, επίσης, και διεθνείς διαγωνισμούς ανάμειξης ποτών. Επιπλέον, χορηγεί και διαγωνισμούς ψαρέματος αναψυχής που διεξάγονται από τη Διεθνή Ένωση Ψαρέματος Αναψυχής.

Παραγωγή
--------

Το ρούμι Flor de Caña υφίσταται πενταπλή απόσταξη κατά τη διάρκεια της παραγωγής του. Κάθε ρούμι ωριμάζει σε δρύινα βαρέλια που χρησιμοποιήθηκαν προηγουμένως για την ωρίμανση ουίσκι μπέρμπον, ενώ παράγεται με τέτοιο τρόπο ώστε να πληροί τους κανόνες κοσέρ. Τα ρούμια της εταιρείας ωριμάζουν για μέχρι 25 χρόνια. Η εταιρεία παράγει πέντε ρούμια premium, δύο super-premium και τρία ultra premium. Το 2013, η εταιρεία αναβάθμισε τον σχεδιασμού της φιάλης του ρουμιού, η οποία περιλαμβάνει παραδείγματα των βραβείων που κέρδισε το ρούμι και ένα ηφαίστειο, το οποίο αντιπροσωπεύει το ηφαιστειογενές έδαφος της Νικαράγουας. Τα ρούμια της εταιρείας διακινούνται σε 43 χώρες.

Αναγνώριση
----------

Το Flor de Caña θεωρείται ως ένα από τα καλύτερα ρούμια της Λατινικής Αμερικής, έχοντας κερδίσει πάνω από 150 βραβεία από το 2000, ενώ είναι το ρούμι που έχει λάβει τα περισσότερα βραβεία από τότε. Έχει λάβει πολύ θετικές κριτικές από θιασώτες του κρασιού και των οινοπνευματωδών ποτών.

Παραπομπές
----------

1. ↑  «Welcome to CLNSA». Αρχειοθετήθηκε από το πρωτότυπο στις 29 Ιανουαρίου 2007.
2. 1 2 3  «Subscribe to read». *Financial Times*.
3. ↑  «Flor de Caña - Nicaragua's Award-Winning, Super Premium Rum». *Flor de Caña*. Αρχειοθετήθηκε από το πρωτότυπο στις 12 Μαρτίου 2007. Ανακτήθηκε στις 2 Δεκεμβρίου 2020.
4. ↑  Diario, El Nuevo. «Nicaragua Sugar y Flor de Caña celebran 125 años». Αρχειοθετήθηκε από το πρωτότυπο στις 7 Οκτωβρίου 2019. Ανακτήθηκε στις 2 Δεκεμβρίου 2020.
5. 1 2  Central, Redaccion (11 November 2015). «Una historia de tradición que ha cautivado al mundo» (στα Spanish). La Prensa.. Ανακτήθηκε στις 11 July 2017.
6. ↑  «Welcome to CLNSA». Αρχειοθετήθηκε από το πρωτότυπο στις 29 Ιανουαρίου 2007.
7. ↑   Αρχειοθετήθηκε 2019-03-29 στο Wayback Machine. p7
8. ↑  «Argentino Augusto Núñez se queda con el Open Flor de Caña PGA Tour Latinoamerica». *La Prensa*. 5 Σεπτεμβρίου 2016.
9. ↑  «Bar news - Bartenders head to Miami to compete for Nicaragua trip». *barmagazine.co.uk*.
10. ↑  Varcasia, Antonio (3 September 2016). «Tranquilo Wins Flor de Cana International Tournament in Nicaragua». Marlin.. Ανακτήθηκε στις 5 August 2017.
11. ↑  «The Heritage of Rum - FOUR Magazine». *www.four-magazine.com*. 7 Δεκεμβρίου 2014. Αρχειοθετήθηκε από το πρωτότυπο στις 6 Αυγούστου 2017. Ανακτήθηκε στις 2 Δεκεμβρίου 2020.
12. ↑  «En la "cuna" del Flor de Caña - El Observador Económico (28-05-2007)». *www.elobservadoreconomico.com*.
13. ↑  «Flor de Cana debuts its slow-aged 'crown jewel'». *www.thespiritsbusiness.com*.
14. ↑  «Rum Journal: Reaching Cloud Nine With Nicaragua's Flor de Caña». *Caribbean Journal*. 3 Ιανουαρίου 2013.
15. ↑  «New look for Flor de Cana bottles». *www.thespiritsbusiness.com*.
16. ↑  Bogan, Jesse (20 Οκτωβρίου 2009). «Navigating Nicaragua».
17. ↑  «World Class Rums». TACA. Αρχειοθετήθηκε από το πρωτότυπο στις 2012-03-06.. Ανακτήθηκε στις 2007-10-07.
18. ↑  «Wine Enthusiast Magazine - Wine Ratings, Wine News, Recipe Pairings». *www.winemag.com*.
19. ↑  «errorpage». *www.sanjeevkapoor.com*.
20. ↑  «HugeDomains.com - BoozeBasher.com is for sale (Booze Basher)». *www.boozebasher.com*.
21. ↑  Diario, El Nuevo. «El Nuevo Diario». *Elnuevodiario.com.ni*. Αρχειοθετήθηκε από το πρωτότυπο στις 8 Σεπτεμβρίου 2008. Ανακτήθηκε στις 2 Δεκεμβρίου 2020.
22. ↑  «Flor de Cana rum z historią wulkanu w tle». Μαΐου 2020.